
	Assalamualikum Ustaz,
Saya ingin bertanya tentang persoalan hukum jika saya menjadi agent unit trust? 
Terima Kasih .

	Bergantung kepada bentuk perniagaan/pelaburan. Sekiranya tidak bercanggah dengan syara', anda boleh menjadi agent unit trust.


	Assalamualaikum ,
Sahibus Samahah Dato' ,
  

Saya ingin bertanyakan hukum tentang pelaburan wang dalam pasaran matawang "money exchanged'. Adakah pelaburan tersebut dibenarkan dari segi syara' ?
  Terima kasih.
	Pelaburan wang dalam pasaran matawang, harus hukumnya. Ia mengambil keuntungan sebagai perkhidmatan dari pasaran pertukaran wang semasa. Tidak terdapat penindasan atau riba dalam pelaburan tersebut.



	Assalamualaikum ,
    Tuan,   

Saya mohon pandangan tuan yang meletakkan peluang perniagaan MLM seperti hukum riba, yang mana lebih teruk dari berzina dengan ibu sendiri.

	Sesuatu perniagaan yang dijalankan itu sekiranya ada unsur-unsur perjudian, penipuan, penindasan dan lain-lain ia adalah haram dari segi syarak.


	Apakah hukum peraduan menduga akal seperti teka-teki dan seumpamanya yang tidak dikenakan sebarang bayaran tetapi ada hadiah berbentuk wang?
	Harus kerana peraduan menduga akal tidak termasuk dalam konteks yang berunsur perjudian. Namun begitu, peraduan tersebut hendaklah terhindar daripada sebarang maksiat



	Assalammualaikum   

Saya pernah menyalahgunakan wang syarikat dan bolehkah ini dianggap sebagai hutang?. Saya ingin mengembalikan wang tersebut tanpa pengetahuan syarikat dengan memasukan ke dalam akaun syarikat. Bolehkah cara ini menebuskan dosa saya?.

	Pembayaran hutang atau pengembalian wang kepada syarikat hendaklah berterus terang. Supaya dapat menamatkan sebarang tuduhan kepada yang terlibat. Disisi Allah, cara membayar tanpa pengetahuan syarikat selesai, tetapi disisi manusia masih tidak selesai.


